“เฟซบุ๊ก-อินสตาแกรม” ล่มเช้านี้ กระทบผู้ใช้งานหลายแสนราย ล่าสุดใช้งานได้ตามปกติ
"เฟซบุ๊ก-อินสตาแกรม" ล่มเช้านี้ กระทบผู้ใช้งานกว่า 1 แสนคน ล่าสุดใช้งานได้ตามปกติ
"เฟซบุ๊ก-อินสตาแกรม" ล่มเช้านี้ กระทบผู้ใช้งานกว่า 1 แสนคน ล่าสุดใช้งานได้ตามปกติ
9 เม.ย. 2564

ผู้สื่อข่าวรายงานว่า เว็บไซต์ Downdetector.com ซึ่งเป็นเว็บที่รวบรวมการแจ้งปัญหาการใช้งานทั้งบนเว็บไซต์และเครือข่ายเคลื่อนที่ เปิดเผยว่า แพลตฟอร์มในเครือของบริษัทเฟซบุ๊ก อิงค์ซึ่งรวมถึงวอทส์แอป, เมสเซนเจอร์ และอินสตาแกรม ประสบปัญหาระบบล่มในวันพฤหัสบดีที่ 8 เม.ย.ตามเวลาสหรัฐ หรือในช่วงเช้าวันนี้ตามเวลาไทย
โดย เมื่อเวลา 18.00 น.ของวันพฤหัสบดีตามเวลาสหรัฐ หรือประมาณ 05.00 น.ตามเวลาไทยในวันนี้ (9 เม.ย.2564) มีผู้ใช้งานเฟซบุ๊กจำนวนกว่า 112,000 คนได้รายงานปัญหาว่า ไม่สามารถเข้าใช้งานเฟซบุ๊กได้
ขณะที่ผู้ใช้งานอินสตาแกรม 101,000 คน และผู้ใช้งานวอทส์แอป 513 คนรายงานว่า ไม่สามารถใช้งานได้ในช่วงเวลาดังกล่าวเช่นกัน
ล่าสุด ทั้ง 2 แอพพลิเคชั่นสามารถใช้งานได้ตามปกติ อย่างไรก็ตามขณะนี้เฟซบุ๊กยังไม่ได้ออกมาแสดงความเห็นเกี่ยวกับปัญหาดังกล่าว